CELEX: 32006D0023
Language: sk
Date: 2006-01-20 00:00:00
Title: 2006/23/ES: Rozhodnutie Komisie z  20. januára 2006 , ktorým sa mení a dopĺňa rozhodnutie 2005/710/ES, pokiaľ ide o určité ochranné opatrenia v súvislosti s podozrením na vysokopatogénnu vtáčiu chrípku v Rumunsku  [oznámené pod číslom K(2006) 61]   (Text s významom pre EHP)

21.1.2006   
            
            
               SK
            
            
               Úradný vestník Európskej únie
            
            
               L 17/27
            
         
      ROZHODNUTIE KOMISIE
   
   z 20. januára 2006,
   ktorým sa mení a dopĺňa rozhodnutie 2005/710/ES, pokiaľ ide o určité ochranné opatrenia v súvislosti s podozrením na vysokopatogénnu vtáčiu chrípku v Rumunsku
   [oznámené pod číslom K(2006) 61]
   (Text s významom pre EHP)
   (2006/23/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
   keďže:
   
               (1)
            
            
               Vtáčia chrípka je infekčné vírusové ochorenie hydiny a iných vtákov spôsobujúce úmrtnosť a poruchy, ktoré môžu rýchlo nadobudnúť epizootické rozmery, a tak predstavovať vážne ohrozenie zdravia zvierat a verejnosti a výrazne znížiť ziskovosť v oblasti chovu hydiny. Existuje riziko, že pôvodca ochorenia by sa mohol rozšíriť prostredníctvom medzinárodného obchodu so živou hydinou a výrobkami z hydiny.
            
         
               (2)
            
            
               Rumunsko 12. októbra 2005 oznámilo Komisii, že bol izolovaný chrípkový vírus A podtypu ázijského kmeňa H5N1, ktorý bol získaný z klinicky chorej hydiny. Preto bolo prijaté rozhodnutie Komisie 2005/710/ES z 13. októbra 2005, pokiaľ ide o určité ochranné opatrenia v súvislosti s podozrením na vysoko patogénnu vtáčiu chrípku v Rumunsku (3).
            
         
               (3)
            
            
               Rumunsko začalo uplatňovať prísne kontrolné opatrenia a zaslalo Komisii ďalšie informácie o situácii týkajúcej sa ochorenia, ktoré odôvodňujú obmedzenie pozastavenia dovozu pre postihnutú a ohrozenú časť rumunského územia.
            
         
               (4)
            
            
               Rozhodnutie 2005/710/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/710/ES sa mení a dopĺňa takto:
   
               1.
            
            
               Článok 1 sa nahrádza takto:
               „Článok 1
               1.   Členské štáty pozastavia dovoz:
               
                           a)
                        
                        
                           živej hydiny, vtákov z radu bežce, chovnej a voľne žijúcej pernatej zveri a násadových vajec týchto druhov pochádzajúcich z časti rumunského územia uvedenej v časti A prílohy; a
                        
                     
                           b)
                        
                        
                           týchto výrobkov pochádzajúcich z časti rumunského územia uvedeného v časti B prílohy:
                           
                                       —
                                    
                                    
                                       čerstvého mäsa z hydiny, vtákov z radu bežce, chovnej a voľne žijúcej pernatej zveri,
                                    
                                 
                                       —
                                    
                                    
                                       mäsových prípravkov a mäsových výrobkov, ktoré pozostávajú z uvedených druhov alebo obsahujú uvedené druhy,
                                    
                                 
                                       —
                                    
                                    
                                       surového krmiva pre zvieratá a nespracovaných surovín do krmiva, ktoré obsahujú akúkoľvek časť uvedených druhov,
                                    
                                 
                                       —
                                    
                                    
                                       vajec určených na ľudskú spotrebu,
                                    
                                 
                                       —
                                    
                                    
                                       neupravených trofejí z akýchkoľvek vtákov; a
                                    
                                 
                                       —
                                    
                                    
                                       nespracovaného peria a jeho častí.
                                    
                                 
                     2.   Odchylne od odseku 1 písm. b) členské štáty povolia dovoz výrobkov uvedených v odseku 1 písm. b) prvej až tretej zarážke, ktoré boli získané z vtákov usmrtených pred 1. augustom 2005.
               3.   Do veterinárnych osvedčení, resp. obchodných dokladov priložených k zásielkam výrobkov uvedených v odseku 2, sa v závislosti od jednotlivých druhov dopĺňajú tieto slová:
               
                  ‚Čerstvé hydinové mäso/čerstvé mäso z vtákov radu bežce/čerstvé mäso voľne žijúcej pernatej zveri/čerstvé mäso z chovnej pernatej zveri/mäsový výrobok, ktorý pozostáva z mäsa z hydiny, vtákov z radu bežce, chovnej alebo voľne žijúcej pernatej zveri alebo obsahuje mäso z hydiny, vtákov z radu bežce, chovnej alebo voľne žijúcej pernatej zveri/mäsový prípravok, ktorý pozostáva z mäsa z hydiny, vtákov z radu bežce, chovnej alebo voľne žijúcej pernatej zveri alebo obsahuje mäso z hydiny, vtákov z radu bežce, chovnej alebo voľne žijúcej pernatej zveri/surové krmivo pre zvieratá a nespracované suroviny do krmiva, ktoré obsahujú akúkoľvek časť mäsa z hydiny, vtákov z radu bežce, chovnej a voľne žijúcej pernatej zveri (4), ktoré bolo získané z vtákov usmrtených pred 1. augustom 2005 a v súlade s článkom 1 ods. 2 rozhodnutia Komisie 2005/710/ES.
               
               4.   Odchylne od odseku 1 písm. b) druhej zarážky členské štáty povolia dovoz mäsových výrobkov, ktoré pozostávajú alebo obsahujú mäso z hydiny, vtákov z radu bežce, chovnej a voľne žijúcej pernatej zveri, pod podmienkou, že mäso z uvedených druhov prešlo najmenej jedným z postupov špecifického ošetrenia uvedených v bodoch B, C alebo D časti IV prílohy II k rozhodnutiu Komisie 2005/432/ES.“
            
         
               2.
            
            
               Pridáva sa príloha, ktorej text je uvedený v prílohe k tomuto rozhodnutiu.
            
         Článok 2
   Členské štáty bezodkladne prijmú opatrenia potrebné na dosiahnutie súladu s týmto rozhodnutím a uverejnia tieto opatrenia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 20. januára 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (3)  Ú. v. EÚ L 269, 14.10.2005, s. 42.
   
      (4)  Nehodiace sa prečiarknite.‘
   
      PRÍLOHA
      
         
            „PRÍLOHA
            Časť územia Rumunska uvedená v článku 1 písm. a) a b):
            ČASŤ A
            
                        ISO kód štátu
                     
                     
                        Názov štátu
                     
                     
                        Opis časti územia
                     
                  
                        RO
                     
                     
                        Rumunsko
                     
                     
                        
                                    —
                                 
                                 
                                    celé územie Rumunska
                                 
                              
                  ČASŤ B
            
                        ISO kód štátu
                     
                     
                        Názov štátu
                     
                     
                        Opis časti územia
                     
                  
                        RO
                     
                     
                        Rumunsko
                     
                     
                        Župy v Rumunsku
                        
                                    —
                                 
                                 
                                    Tulcea
                                 
                              
                                    —
                                 
                                 
                                    Constanta
                                 
                              
                                    —
                                 
                                 
                                    Galati
                                 
                              
                                    —
                                 
                                 
                                    Braila
                                 
                              
                                    —
                                 
                                 
                                    Ialomita
                                 
                              
                                    —
                                 
                                 
                                    Calarasi“